# Upozornenia týkajúce sa prác

##

Dva laserové lúče vám ukazujú líniu rezu pílového listu. Takýmto spôsobom môžete obrobok na pílenie polohovo presne upevniť bez toho, aby ste museli otvárať výkyvný ochranný kryt.

- Zapnite laserové lúče krátkym stlačením vypínača (6) bez toho, aby ste stlačili blokovanie zapínania (5).
- Nastavte svoju značku na obrobku tak, aby sa nachádzala medzi oboma laserovými líniami.

Upozornenie: Pred rezaním ešte skontrolujte, či je línia rezu správne zobrazená pozri Nastavenie lasera. Laserové lúče sa môžu samovoľne prestaviť napríklad následkom vibrácií pri intenzívnom používaní náradia.

##

Maximum pre obrobky:

Horizontálny uhol skosenia | Vertikálny uhol skosenia | Výška × šírka [mm]
--- | --- | ---
0° | 0° | 70 × 305
45° (vľavo/vpravo) | 0° | 70 × 215
45° (vľavo) | 45° (vľavo) | 42 × 215
45° (vpravo) | 45° (vpravo) | 20 × 215
0° | 45° (vľavo) | 42 × 305
0° | 45° (vpravo) | 20 × 305

Minimálne obrobky (= všetky obrobky, ktoré sa dajú upevniť pomocou dodanej skrutkovej zvierky (41) naľavo alebo napravo od pílového listu): 100 × 40 mm (dĺžka × šírka)

Maximálna hĺbka rezu (0°/0°): 70 mm

##

Keď potrebujete rezať drážku, musíte nanovo nastaviť hĺbkový doraz.

- Otočte hĺbkový doraz (39) smerom dopredu.
- Otočte rameno nástroja za rukoväť (7) do želanej polohy.
- Otáčajte nastavovaciu skrutku (38) do takej polohy, aby sa koniec skrutky dotýkal hĺbkového dorazu (39).
- Pomaly posúvajte rameno nástroja smerom hore.

##

Na jednoduchšie pílenie rovnako dlhých obrobkov môžete použiť ľavý alebo pravý dĺžkový doraz (36).

- Otočte dĺžkový doraz (36) nahor.
- Nastavte predĺženie rezacieho stola (23) na požadovanú dĺžku obrobku.

##

Zahnuté alebo okrúhle obrobky musíte pri pílení mimoriadne dobre zabezpečiť proti zošmyknutiu. Na čiare rezu nesmie vzniknúť medzi obrobkom, dorazovou lištou a rezacím stolom žiadna medzera.

V prípade potreby si musíte vyrobiť špeciálne pridržiavacie prípravky.

##

Vkladacie platničky (14) sa môžu po dlhšom používaní elektrického náradia opotrebovať.

Poškodené vkladacie platničky nahraďte novými.

- Dajte elektrické náradie do pracovnej polohy.
- Vyskrutkujte skrutky (54) bežným krížovým skrutkovačom a odstráňte starú vkladaciu platničku (14).
- Vložte novú vkladaciu platničku a znova utiahnite skrutky (54).