# Указания за работа

##

Два лазерни лъча Ви показват линията на среза на циркулярния диск. Така можете да позиционирате детайла прецизно, без да отваряте шарнирно окачения предпазен кожух.

- Включете лазерните лъчи като докоснете за кратко пусковия прекъсвач (6) без да натискате деблокиращия бутон (5).
- Подравнете предварително маркираната върху детайла линия на среза между двете лазерни линии.

Указание: Преди да започнете разрязването, проверете дали линията на среза е позиционирана правилно вж. Настройване на лазера. Лазерните лъчи биха могли напр. да се отместят вследствие на вибрации при тежки режими на работа.

##

Максимален размер на детайла:

Хоризонтален ъгъл на скосяване | Вертикален ъгъл на скосяване | Височина x широчина [mm]
--- | --- | ---
0° | 0° | 70 x 305
45° (вляво/вдясно) | 0° | 70 x 215
45° (вляво) | 45° (вляво) | 42 x 215
45° (вдясно) | 45° (вдясно) | 20 x 215
0° | 45° (вляво) | 42 x 305
0° | 45° (вдясно) | 20 x 305

Mинимални детайли (= всички детайли, които могат да бъдат захванати с включената в окомплектовката винтова скоба (41) вляво или вдясно от циркулярния диск): 100 x 40 mm (дължина х ширина)

Максимална дълбочина на рязане (0°/0°): 70 mm

##

Ако искате да направите жлеб, трябва да настроите съответно дълбочинния ограничител.

- Наклонете дълбочинния ограничител (39) напред.
- Наклонете рамото на електроинструмента до желаната позиция, като го държите за ръкохватката (7).
- Завъртете регулиращия винт (38), докато краят му допре до дълбочинния ограничител (39).
- Повдигнете бавно нагоре рамото на електроинструмента.

##

За лесното отрязване на еднакво дълги детайли можете да използвате левия или десния надлъжен ограничител (36).

- Завъртете надлъжния ограничител (36) нагоре.
- Настройте желаната дължина на удължаването на масата на циркуляра (23) до желаната дължина на обработваемия детайл.

##

При разрязване на огънати или кръгли детайли трябва да ги застопорите специално, така че да ги осигурите срещу измятане. По линията на среза не трябва да възниква междина между детайла, опорната шина и стенда за рязане.

Ако е необходимо, трябва предварително да изработите подходящи застопоряващи детайли.

##

Вложките (14) могат след продължителна работа с електроинструмента да се износят.

Заменяйте повредени вложки.

- Поставете електроинструмента в работна позиция.
- Развийте винтовете (54) с обикновена кръстата отвертка и свалете старата подложна пластина (14).
- Поставете новата подложна пластина и отново затегнете винтовете (54).