# Výmena pílového listu (pozri obrázok D1−D4)

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

- Pri montáži pílového listu používajte ochranné pracovné rukavice. Pri kontakte s pílovým listom hrozí nebezpečenstvo poranenia.

Používajte len také pílové listy, ktorých maximálna dovolená rýchlosť je vyššia ako počet voľnobežných obrátok vášho elektrického náradia.

Používajte len také pílové listy, ktorých charakteristika zodpovedá údajom uvedeným v tomto Návode na používanie a ktoré sú testované podľa normy EN 847‑1 a sú aj primerane označené.

Používajte len také pílové listy, ktoré odporúča výrobca elektrického náradia a ktoré sú vhodné pre konkrétny materiál, ktorý sa chystáte obrábať. Zabráni sa tým prehriatiu zubov pri rezaní.

## Demontáž pílového listu

- Dajte elektrické náradie do pracovnej polohy.
- Otočte výkyvný ochranný kryt (10) dozadu a podržte ho v tejto polohe.
- Otáčajte skrutku s vnútorným šesťhranom (51) pomocou kľúča s vnútorným šesťhranom (6 mm) (43) a súčasne tlačte aretáciu vretena (31), kým nezaskočí.
- Podržte aretáciu vretena (31) v stlačenej polohe a otáčaním v smere pohybu hodinových ručičiek skrutku s vnútorným šesťhranom (51) vyskrutkujte von (ľavotočivý závit!).
- Odoberte upínaciu prírubu (52).
- Odoberte pílový list (30).
- Potom pomaly spúšťajte výkyvný ochranný kryt smerom dole.

## Montáž pílového listu

- Pri montáži dajte pozor na to, aby sa smer rezu zubov (smer šípky na pílovom liste) zhodoval so smerom šípky na ochrannom kryte!

V prípade potreby najprv vyčistite všetky súčiastky, ktoré budete montovať.

- Otočte výkyvný ochranný kryt (10) dozadu a podržte ho v tejto polohe.
- Nový pílový list založte na vnútornú upínaciu prírubu (53).

- Založte upínaciu prírubu (52) a skrutku s vnútorným šesťhranom (51). Stlačte aretáciu vretena (31) tak, aby zaskočila a skrutku s vnútorným šesťhranom utiahnite otáčaním proti smeru pohybu hodinových ručičiek.
- Potom pomaly spúšťajte výkyvný ochranný kryt smerom dole.