# Настройване на лазера

Указание: За проверка на функционирането на лазера електроинструментът трябва да е включен в захранващата мрежа.

- По време на настройване на лазера (напр. при преместване на рамото на електроинструмента) никога не натискайте пусковия прекъсвач. Включването на електроинструмента по невнимание може да предизвика тежки травми.

- Поставете електроинструмента в работна позиция.
- Завъртете масата на циркуляра (12) до надреза (20) за 0°. Лостът (17) трябва да се захване в канала с отчетливо прещракване.

За осигуряването на точност на срезовете след продължително ползване трябва да проверите и при необходимост да донастроите лазерните линии.
За целта трябва да имате опит и съответните специализирани инструменти.
Тази дейност ще бъде извършена бързо и качествено в оторизиран сервиз за електроинструменти на Bosch.

##

- Разчертайте върху детайл права линия, по която ще го разрежете.
- С помощта на ръкохватката (7) спуснете рамото на инструмента бавно надолу.
- Поставете детайла така, че зъбите на циркулярния диск да са подравнени спрямо линията на среза.
- Задръжте детайла в тази позиция и бавно повдигнете рамото на електроинструмента нагоре.
- Застопорете детайла.
- Включете лазерните лъчи с превключвателя (6), без да натискане блокажа за включване (5).

Лазерните лъчи трябва да се виждат по цялата дължина отляво и отдясно на еднакво разстояние от начертаната върху детайла линия на среза, също и когато рамото на инструмента се спуска надолу.

##

- Развийте двата винта (55) на предпазното капаче на лазера (8) с шестостенния ключ/правата отвертка (43) и свалете предпазното капаче на лазера.

##

- Развийте крепежния винт (56) (ок. 1–2 оборота).
  Не развивайте винта докрай.
- Изместете корпуса на лазера (57) вдясно или вляво докато при преместване назад на рамото на инструмента лазерните линии вече не се изместват встрани.
- Задръжте корпуса на лазера (57) в тази позиция и отново затегнете крепежния винт (56).
- Затегнете отново предпазното капаче на лазера (8).