# Upute za rad

##

Dvije laserske zrake pokazuju vam liniju rezanja lista pile. Na taj način možete izradak pozicionirati za točno rezanje bez otvaranja njišućeg štitnika.

- Uključite laserske zrake na način da kratko pritisnete prekidač za uključivanje/isključivanje (6), a da ne pritisnete blokadu uključivanja (5).
- Izravnajte vašu oznaku na izratku između dvije linije lasera.

Napomena: Prije rezanja provjerite prikazuje li se ispravno linija rezanja vidi Namještanje lasera. Laserske zrake mogu se pomaknuti npr. zbog vibracija kod intenzivne uporabe.

##

Maksimalni izradci:

Horizontalni kut kosog rezanja | Vertikalni kut kosog rezanja | Visina x širina [mm]
--- | --- | ---
0° | 0° | 70 x 305
45° (lijevo/desno) | 0° | 70 x 215
45° (lijevo) | 45° (lijevo) | 42 x 215
45° (desno) | 45° (desno) | 20 x 215
0° | 45° (lijevo) | 42 x 305
0° | 45° (desno) | 20 x 305

Minimalni izradci (= svi izradci koji se mogu stegnuti isporučenom vijčanom stegom (41) lijevo ili desno od lista pile): 100 x 40 mm (duljina x širina)

Maksimalna dubina rezanja (0°/0°): 70 mm

##

Graničnik dubine mora se pomaknuti ako želite piliti utor.

- Zakrenite graničnik dubine (39) prema naprijed.
- Zakrenite krak alata na ručki (7) u željeni položaj.
- Okrećite vijak za podešavanje (38) sve dok završetak vijka ne dodirne graničnik dubine (39).
- Polako vodite krak alata prema gore.

##

Za jednostavno piljenje izradaka jednake dužine možete koristiti lijevi ili desni graničnik dužine (36).

- Graničnik dužine (36) okrenite prema gore.
- Namjestite produžetak stola za piljenje (23) na željenu dužinu izratka.

##

Kod piljenja savijenih ili okruglih izradaka morate ih posebno osigurati od klizanja. Na liniji rezanja ne smije nastati nikakav raspor između izratka, granične vodilice i stola za piljenje.

Ako je potrebno, trebate izraditi specijalne držače.

##

Uložne ploče (14) mogu se istrošiti nakon dulje uporabe električnog alata.

Zamijenite neispravne uložne ploče.

- Stavite električni alat u radni položaj.
- Vijke (54) odvijte standardnim križnim odvijačem i izvadite staru uložnu ploču (14).
- Umetnite novu uložnu ploču i ponovno stegnite vijke (54).