# Støv-/spånudsugning

Støv fra materialer som f.eks. blyholdig maling, nogle træsorter, mineraler og metal kan være sundhedsfarlige. Berøring eller indånding af støv kan føre til allergiske reaktioner og/eller åndedrætssygdomme hos brugeren eller personer, der opholder sig i nærheden af arbejdspladsen.
Bestemt støv som f.eks. ege- eller bøgestøv gælder som kræftfremkaldende, især i forbindelse med ekstra stoffer til træbehandling (chromat, træbeskyttelsesmiddel). Asbestholdigt materiale må kun bearbejdes af fagfolk.

- Brug helst en støvopsugning, der egner sig til materialet.
- Sørg for god udluftning af arbejdspladsen.
- Det anbefales at bære åndeværn med filterklasse P2.

Overhold forskrifterne, der gælder i dit land vedr. de materialer, der skal bearbejdes.

- Undgå at der samler sig støv på arbejdspladsen. Støv kan let antænde sig selv.

Støv-/spånopsugningen kan blive blokeret af støv, spåner eller brudstykker fra emnet.

- Sluk for el-værktøjet, og tag akkuen ud.
- Vent til savklingen står helt stille.
- Find frem til årsagen til blokeringen og afhjælp den.

## Egen opsugning (se billede C)

Til nem opsamling af spånerne anvendes den medfølgende støvpose (37).

- Stil transportgrebet (3) lodret.
- Anbring og drej støvposen (37) på opsugningsadapteren (50), så stiften i opsugningsadapteren går i indgreb i udsparringen på støvposen.

Støvposen må aldrig komme i berøring med de bevægelige maskindele under savning.

Tøm støvposen rettidigt.

- Kontrollér og rengør altid støvposen efter brug.

- Fjern støvposen, før der saves i aluminium, for at undgå fare for brand.

## Opsugning med fremmed støvsuger

I forbindelse med udsugning kan du også slutte udsugningsadapteren (50) til en støvsugerslange (Ø 35 mm).

- Forbind udsugningsadapteren (50) med støvsugerslangen.

Støvsugeren skal være egnet til det materiale, som skal opsuges.

Anvend en specialstøvsuger til opsugning af særligt sundhedsfarligt, kræftfremkaldende eller tørt støv.