# Arbejdsforberedelse

For at sikre at saven altid saver præcise snit er det vigtigt at kontrollere el-værktøjets grundindstillinger og evt. indstille det efter intensiv brug.
Dette kræver erfaring og tilsvarende specialværktøj.

Dette arbejde gennemføres hurtigt og pålideligt af en Bosch-servicetekniker.

##

Lange og tunge emner skal understøttes i den frie ende ved at lægge noget ind under dem eller støtte dem mod noget.

Ved hjælp af savbordsforlængelserne (23) kan savbordet gøres længere til højre eller venstre.

- Løsn klemskruen (22).
- Træk savbordsforlængelsen (23) ud til den ønskede længde.
- Spænd klemskruen (22) igen for at låse savbordsforlængelsen.

Det fleksible monteringssystem til emneunderlag (24) giver mulighed for at gøre underlaget længere og bredere.

- Sæt emneunderlagene (24) i holderne (47) på el-værktøjet eller i holderne (48) på det ekstra emneunderlag.

- Bær aldrig el-værktøjet i emneunderlagene.
  Brug kun transportanordningerne ved transport af el-værktøjet.

##

Ved savning af vandrette og/eller lodrette geringsvinkler skal du alt efter snitretningen trække den venstre eller højre justerbare anslagsskinne (26) udad eller fjerne den helt.

Lodret geringsvinkel | Vandret geringsvinkel |
--- | --- | ---
0°–22,5° (venstre/højre) | > 0° | Løsn højre/venstre låseskrue (44). Træk den venstre/højre justerbare anslagsskinne (26) helt ud.
22,5°–47° (venstre/højre) | ≤ 48° (venstre/højre) | Løsn den venstre/højre låseskrue (44). Træk den venstre/højre justerbare anslagsskinne (26) helt ud. Løft den justerbare anslagsskinne op, og fjern den.

##

Emnet skal altid være spændt fast for at sikre en optimal arbejdssikkerhed.
Bearbejd ikke emner, der er så små, at de ikke kan spændes fast.

- Tryk emnet hårdt mod anslagsskinnerne (26) og (25).
- Stik den medleverede skruetvinge (41) ind i et af de dertil beregnede huller (42).
- Tilpas skruetvingens gevindstang (40) til emnets højde.
- Spænd gevindstangen (40) forsvarligt, og fastgør derved emnet.