# Arbejdsvejledning

##

To laserstråler viser savklingens snitlinje. Derved kan du foretage en nøjagtig placering af emnet, der skal saves i, uden at pendulbeskyttelsesskærmen skal åbnes.

- Tænd i givet fald for laserstrålerne ved at trykke kort på tænd/sluk-knappen (6) uden at trykke på kontaktspærren (5).
- Indstil markeringen på emnet mellem de to laserlinjer.

Bemærk: Kontrollér før savning, om snitlinjen stadig vises korrekt se Justering af laser. Laserstrålerne kan blive forskubbet i forbindelse med intensivt brug (f.eks. som følge af vibrationer).

##

Maksimale emner:

Vandret geringsvinkel | Lodret geringsvinkel | Højde x bredde [mm]
--- | --- | ---
0° | 0° | 70 x 305
45° (venstre/højre) | 0° | 70 x 215
45° (venstre) | 45° (venstre) | 42 x 215
45° (højre) | 45° (højre) | 20 x 215
0° | 45° (venstre) | 42 x 305
0° | 45° (højre) | 20 x 305

Minimale emner (= alle emner, der kan spændes fast til venstre eller højre for savklingen med den medfølgende skruetvinge (41): 100 x 40 mm (længde x bredde)

Maksimal skæredybde (0°/0°): 70 mm

##

Dybdeanslaget skal indstilles, når du vil save en not.

- Sving dybdeanslaget (39) fremad.
- Sving værktøjsarmen i den ønskede position ved hjælp af håndtaget (7).
- Drej på justeringsskruen (38), til enden på skruen berører dybdeanslaget (39).
- Før værktøjsarmen langsomt opad.

##

For lettere at kunne save lange, lige emner kan du benytte det venstre eller højre længdeanslag (36).

- Træk længdeanslaget (36) opad.
- Indstil savbordsforlængelsen (23) til den ønskede emnelængde.

##

Når der saves i bøjede eller runde emner, er det vigtigt at sørge for, at disse er særligt godt sikret mod at rutsje væk. På snitlinjen må der ikke være nogen spalte mellem emne, anslagsskinne og savbord.

Fremstil specielle holdere, hvis det skulle være nødvendigt.

##

Ilægningspladerne (14) kan blive slidte, når el-værktøjet har været brugt i længere tid.

Udskift defekte ilægningsplader.

- Anbring el-værktøjet i arbejdsstilling.
- Skru skruerne (54) ud med en almindelig krydskærvsskruetrækker, og tag den gamle ilægningsplade (14) ud.
- Læg den nye ilægningsplade i, og spænd skruen (54) igen.