# Justering af laser

Bemærk: El-værktøjet skal være tilsluttet til strømforsyningen, hvis laserfunktionen skal testes.

- Betjen aldrig tænd/sluk-knappen, mens laseren justeres (f.eks. ved at bevæge værktøjsarmen). En utilsigtet start af el-værktøjet kan føre til kvæstelser.

- Anbring el-værktøjet i arbejdsstilling.
- Drej savbordet (12) indtil hakket (20) for 0°. Armen (17) skal falde mærkbart i hak.

For at sikre at saven altid saver præcise snit, er det vigtigt at kontrollere laserstrålerne og evt. indstille dem igen efter intensiv brug.
Dette kræver erfaring og tilsvarende specialværktøj.
Dette arbejde gennemføres hurtigt og pålideligt af en Bosch-servicetekniker.

##

- Tegn en lige snitlinje på emnet.
- Før værktøjsarmen langsomt ned med håndgrebet (7).
- Positionér emnet, så savklingens tænder flugter med snitlinjen.
- Hold emnet fast i denne position, og før værktøjsarmen langsomt opad igen.
- Spænd emnet fast.
- Tænd for laserstrålerne med kontakten (6) uden at trykke på kontaktspærren (5).

Laserstrålerne skal i hele længden være på emnet i den samme afstand fra den markerede snitlinje til højre og venstre, også når værktøjsarmen føres nedad.

##

- Løsn de to skruer (55) på laserbeskyttelseskappen (8) med unbrakonøglen/kærvskruetrækkeren (43), og fjern laserbeskyttelseskappen.

##

- Løsn monteringsskruen (56) (ca. 1–2 omdrejninger).
  Drej ikke skruen helt ud.
- Forskyd laserens hus (57) til højre eller venstre, indtil laserstrålerne ikke mere afviger i siden, når værktøjsarmen bevæges ned.
- Hold laserens hus (57) i denne position, og spænd monteringsskruerne (56) igen.
- Fastgør laserbeskyttelseskappen (8) igen.