# Horisontaalse kaldenurga seadmine

## Horisontaalsete standardsete kaldenurkade seadmine (vaata joonist J)

Sageli kasutatavate horisontaalsete kaldenurkade kiireks ja täpseks seadmiseks on saelaual ette nähtud sälgud (20):

vasakul | paremal
--- | ---
0°
45°; 30°; 22,5°; 15° | 15°; 22,5°; 30°; 45°

- Vabastage lukustuspide (16), juhul kui see on kinni tõmmatud.
- Tõmmake hooba (17) ja pöörake saelaud (12) kuni soovitud sälguni vasakule või paremale.
- Vabastage hoob uuesti. Hoob peab sälgus tuntavalt fikseeruma.
- Tõmmake lukustuspide (16) jälle kinni.

## Suvalise horisontaalse kaldenurga seadmine (vaata joonist K)

Horisontaalset kaldenurka saab seada vahemikus 48° (vasakul) kuni 48° (paremal).

- Vabastage lukustuspide (16), kui see on kinni.
- Tõmmake hooba (17) ja suruge samal ajal lukustusklambrit (15), kuni see sellekohasesse soonde fikseerub. Sellega muutub saelaud vabalt liikuvaks.
- Pöörake saelauda (12) lukustuspidemest haarates vasakule või paremale, kuni nurganäidikul (58) on soovitud horisontaalne kaldenurk.
- Pingutage uuesti lukustuspide (16).
- Hoova (17) uuesti vabastamiseks (standardsete horisontaalsete kaldenurkade seadmiseks) tõmmake hoob üles.
  Lukustusklamber (15) hüppab algsesse asendisse tagasi ja hoob (17) saab jälle sälkudesse (20) fikseeruda.