# Navodila za delo

##

Dva laserska žarka prikazujeta linijo reza žaginega lista. Na ta način lahko natančno namestite obdelovanec za žaganje, ne da bi morali pri tem odpreti premični zaščitni pokrov.

- Za to vklopite laserske žarke tako, da na kratko pritisnete stikalo za vklop/izklop (6), ne da bi pritisnili zaklep vklopa (5).
- Naravnajte oznako na obdelovancu vzdolž obeh linij.

Opomba: pred žaganjem preverite, ali je linija rezanja še vedno pravilno označena glejte Nastavitev laserja. Laserski žarki se lahko prestavijo npr. zaradi vibracij pri intenzivni uporabi.

##

Največji dovoljeni obdelovanci:

Vodoravni zajeralni kot | Navpični zajeralni kot | Višina x širina [mm]
--- | --- | ---
0° | 0° | 70 x 305
45° (levo/desno) | 0° | 70 x 215
45° (levo) | 45° (levo) | 42 x 215
45° (desno) | 45° (desno) | 20 x 215
0° | 45° (levo) | 42 x 305
0° | 45° (desno) | 20 x 305

Najmanjši obdelovanci (= vsi obdelovanci, ki jih je mogoče s priloženim primežem (41) vpeti na levo ali desno stran žaginega lista): 100 x 40 mm (dolžina x širina)

Največja globina rezanja (0°/0°): 70 mm

##

Omejevalnik globine je treba za žaganje utorov ustrezno nastaviti.

- Omejevalnik globine (39) pomaknite naprej.
- Roko orodja z ročajem (7) namestite v želeni položaj.
- Nastavitveni vijak (38) vrtite, dokler se konec vijaka ne dotakne omejevalnika globine (39).
- Roko orodja počasi povlecite navzgor.

##

Za preprosto žaganje obdelovancev enakih dolžin lahko uporabite levi ali desni dolžinski prislon (36).

- Dolžinski prislon (36) zavrtite navzgor.
- Dolžino podaljška rezalne mize (23) prilagodite želeni dolžini obdelovanca.

##

Upognjene in okrogle obdelovance je treba ustrezno zavarovati proti zdrsavanju. Na liniji rezanja ne sme nastati reža med obdelovancem, prislonsko letvijo in rezalno mizo.

Po potrebi morate izdelati posebna držala.

##

Vložne plošče (14) se lahko pri daljši uporabi električnega orodja obrabijo.

Okvarjene vložne plošče zamenjajte.

- Električno orodje namestite v delovni položaj.
- Vijaka (54) izvijte s križnim izvijačem in snemite staro vložno ploščo (14).
- Namestite novo vložno ploščo in ponovno privijte vijaka (54).