# Az elektromos kéziszerszám szállítása (lásd az W ábrát)

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

Az elektromos kéziszerszám szállítása előtt hajtsa végre a következő lépéseket:

- Lazítsa ki a rögzítőcsavart (1), ha az meg van húzva. Húzza egészen előre a szerszámkart, és húzza meg ismét szorosra a rögzítőcsavart.
- Győződjön meg róla, hogy a mélységütköző (39) teljesen hátra van billentve és a szabályozócsavar (38) semmihez nem ér hozzá a szerszámkar mozgatásakor.
- Hozza a szállítási helyzetbe az elektromos kéziszerszámot.
- Távolítson el minden olyan tartozék alkatrészt, amelyet nem lehet szorosan rögzítve felszerelni az elektromos kéziszerszámra. A nem használt fűrészlapokat a szállításhoz, ha lehetséges, egy zárt ládában tárolja.
- Állítsa a szállítófogantyút (3) függőleges helyzetbe.
- Az elektromos kéziszerszámot csak a szállítófogantyúnál (3) fogva, vagy a fűrészasztal oldalán található fogóvájatokba (61) belenyúlva szállítsa.

- Az elektromos kéziszerszám szállításához mindig csak a szállításra szolgáló alkatrészeket és soha ne a védőberendezéseket vagy a munkadarabtámaszokat használja.