# Pagrindinių nustatymų patikrinimas ir reguliavimas

Norint užtikrinti, kad pjūviai būtų tikslūs, po intensyvaus prietaiso naudojimo turite patikrinti pagrindinius prietaiso nustatymus ir, jei reikia, nustatyti iš naujo.
Norint tai atlikti, reikia turėti patirties ir specialių įrankių.

Bosch elektrinių įrankių remonto dirbtuvių specialistai šį darbą atliks greitai ir patikimai.

## Kampo žymeklio (horizontalioje plokštumoje) nustatymas (žr. U pav.)

- Elektrinį įrankį nustatykite į darbinę padėtį.
- Sukite pjovimo stalą (12) iki įpjovos (20) 0°. Turite jausti, kaip svirtelė (17) įsistato į įpjovą.

### Patikrinimas

Kampo žymeklis (58) turi būti vienoje linijoje su 0° žyme, esančia skalėje (21).

### Nustatymas

- Kryžminiu atsuktuvu atlaisvinkite varžtą (59) ir nustatykite kampo žymeklį ties 0° žyme.
- Vėl tvirtai priveržkite varžtą.

## Kampo žymeklio išlyginimas (žr. V pav.)

- Elektrinį įrankį nustatykite į darbinę padėtį.
- Atlaisvinkite prispaudžiamąjį ratuką (45).
- Patraukite į išorę fiksuojamąją svirtelę (46) ir prietaiso svertu nustatykite įstrižo pjūvio vertikalioje plokštumoje 0° kampą.
- Atleiskite fiksuojamąją svirtelę (46). Turite jausti, kaip fiksuojamoji svirtelė užsifiksavo reikiamoje padėtyje
- Vėl tvirtai užveržkite prispaudžiamąjį ratuką (45).

### Patikrinimas

Kampo žymeklis (28) turi būti vienoje linijoje su 0° žyme, esančia skalėje (27).

### Nustatymas

- Kryžminiu atsuktuvu atlaisvinkite varžtą (60) ir nustatykite kampo žymeklį ties 0° žyme.
- Vėl tvirtai priveržkite varžtą.