# Perusasetusten tarkistus ja säätö

Raskaan käytön jälkeen sähkötyökalun perusasetukset täytyy tarkastaa ja tarvittaessa säätää tarkkojen sahaustulosten varmistamiseksi.
Siihen tarvitaan kokemusta ja asianmukaista erikoistyökalua.

Valtuutetut Bosch-huoltopisteet suorittavat nämä tehtävät nopeasti ja luotettavasti.

## Kulmaosoittimen (vaakasuuntainen) kohdistaminen (katso kuva U)

- Aseta sähkötyökalu käyttöasentoon.
- Käännä sahapöytää (12) 0°-loveen (20) asti. Vivun (17) täytyy napsahtaa tuntuvasti kiinni loveen.

### Tarkistus

Kulmaosoittimen (58) täytyy olla kohdakkain asteikon (21) 0°-merkin kanssa.

### Säätäminen

- Löysää ruuvia (59) ristipääruuvitaltalla ja kohdista kulmaosoitin 0°-merkkiin.
- Kiristä ruuvi.

## Pystysuuntaisen kulman osoittimen kohdistaminen (katso kuva V)

- Aseta sähkötyökalu käyttöasentoon.
- Avaa lukituspyörä (45).
- Vedä lukitusvipua (46) ulospäin ja säädä sahausvarrella pystysuuntainen 0°:n jiirikulma.
- Vapauta lukitusvipu (46). Lukitusvivun tulee lukittua tuntuvasti paikalleen
- Kiristä lukituspyörä (45).

### Tarkistus

Kulmaosoittimen (28) täytyy olla kohdakkain asteikon (27) 0°-merkin kanssa.

### Säätäminen

- Löysää ruuvia (60) ristipääruuvitaltalla ja kohdista kulmaosoitin 0°-merkkiin.
- Kiristä ruuvi.