# การเปลี่ยนใบเลื่อย (ดูภาพประกอบ D1−D4)

- โปรดถอดแบตเตอรี่แบบชาร์จได้ออกจากเครื่องมือไฟฟ้าก่อนการทำงานทุกประเภทที่เครื่องมือไฟฟ้า (เช่น การบำรุงรักษา การเปลี่ยนเครื่องมือ เป็นต้น) เนื่องจากการสั่งงานสวิตช์เปิด/ปิดโดยไม่ตั้งใจขณะทำงานดังกล่าวอาจก่อให้เกิดความเสี่ยงต่อการบาดเจ็บได้

- สวม‌ถุงมือ‌ป้องกัน‌อันตรายเมื่อ‌ติดตั้งใบเลื่อย เมื่อสัมผัสใบเลื่อยจะเสี่ยงต่อการได้รับบาดเจ็บ

ใช้‌เฉพาะ‌ใบเลื่อย‌ที่มี‌ความเร็วสูงสุดที่‌อนุญาต‌‌สูงกว่า‌ความเร็วรอบตัวเปล่า‌ของ‌เครื่องมือ‌ไฟฟ้าของท่าน

ใช้‌เฉพาะ‌ใบเลื่อย‌ที่มี‌คุณ‌สมบัติ‌สอดคล้อง‌กับ‌ข้อมูล‌ที่‌ระบุ‌ไว้‌ใน‌หนังสือ‌คู่มือ‌การใช้‌งาน‌เล่มนี้ และ‌ที่ผ่านการ‌ทดสอบ‌และ‌ทำ‌เครื่องหมาย‌‌ตาม EN 847-1

ใช้เฉพาะ‌ใบเลื่อย‌ที่‌บริษัท‌ผู้ผลิต‌เครื่องมือไฟฟ้านี้‌แนะนำ‌ให้ใช้ และ‌‌ใบเลื่อย‌ที่‌เหมาะ‌สำหรับ‌เลื่อย‌วัสดุ‌ที่‌ต้องการ‌ตัด ในลักษณะนี้จะช่วยป้องกันไม่ให้ฟันเลื่อยร้อนเกินไปขณะตัด

## การถอดใบเลื่อย

- จัด‌เครื่องมือไฟฟ้าให้อยู่ในตำแหน่งทำงาน
- หมุนกระบังป้องกันใบเลื่อยชนิดชักร่นได้ (10) ไปด้านหลังและจับ‌กระบัง‌ป้องกัน‌ใบเลื่อย‌ชนิด‌ชักร่น‌ได้‌ไว้ในตำแหน่งนี้
- หมุนสกรูหัวจมหกเหลี่ยม (51) ด้วยประแจขันหกเหลี่ยม (6 มม.) (43) และในขณะเดียวกันให้กดล็อคแกน (31) จนขบเข้าที่
- กด‌ล็อคแกน (31) ค้างไว้ และ‌ขัน‌สกรูหัวจมหกเหลี่ยม (51) ออก‌ใน‌ทิศ‌ตาม‌เข็ม‌นาฬิกา (เกลียวซ้าย!)
- ถอด‌น๊อตยึด (52) ออก
- ถอด‌ใบเลื่อย (30) ออก
- เลื่อนกระบังป้องกันใบเลื่อยชนิดชักร่นได้ลงอย่างช้าๆ อีกครั้ง

## การประกอบใบเลื่อย

- เมื่อ‌ประกอบ‌ใบเลื่อย ต้อง‌เอาใจใส่‌ให้‌ทิศทาง‌ตัด‌ของ‌ฟัน (ทิศทาง‌ลูกศร‌บน‌ใบเลื่อย) ชี้‌ไป‌ทาง‌เดียวกับ‌ทิศทาง‌ของ‌ลูกศร‌บน‌กระบัง‌ป้องกัน‌ใบเลื่อย!

ก่อนทำการติดตั้งให้ทำความสะอาดชิ้นส่วนที่จะติดตั้งทั้งหมด หากจำเป็น

- หมุนกระบังป้องกันใบเลื่อยชนิดชักร่นได้ (10) ไปด้านหลังและจับ‌กระบัง‌ป้องกัน‌ใบเลื่อย‌ชนิด‌ชักร่น‌ได้‌ไว้ในตำแหน่งนี้
- ประกบ‌ใบเลื่อย‌ใหม่‌เข้ากับ‌หน้าแปลนยึดด้านใน (53)

- ใส่น๊อตยึด (52) และสกรูหัวจมหกเหลี่ยม (51) กดล็อคแกน (31) จนขบเข้าที่ และขันสกรูหัวจมหกเหลี่ยมให้แน่นโดยหมุนในทิศทวนเข็มนาฬิกา
- เลื่อนกระบังป้องกันใบเลื่อยชนิดชักร่นได้ลงอย่างช้าๆ อีกครั้ง