# Zamjena lista pile (vidjeti sliku D1−D4)

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

- Kod montaže lista pile nosite zaštitne rukavice. Kod dodirivanja lista pile postoji opasnost od ozljeda.

Koristite samo listove pile čiji je maksimalno dopušteni broj okretaja veći od broja okretaja u praznom hodu.

Koristite samo listove pile koji odgovaraju karakterističnim podacima navedenim u ovim uputama za uporabu i koji su ispitani prema EN 847‑1 i odgovarajuće označeni.

Koristite samo listove pile koje je preporučio proizvođač ovog električnog alata i koji su prikladni za obrađivani materijal. To sprječava pregrijavanje zubaca pile prilikom piljenja.

## Demontaža lista pile

- Stavite električni alat u radni položaj.
- Zakrenite njišući štitnik (10) prema natrag i držite ga u ovom položaju.
- Okrenite šesterokutni vijak (51) šesterokutnim ključem (6 mm) (43) i istovremeno pritisnite blokadu vretena (31) dok se ne uglavi.
- Držite pritisnutu blokadu vretena (31) i odvrnite šesterokutni vijak (51) u smjeru kazaljke na satu (lijevi navoj!).
- Skinite steznu prirubnicu (52).
- Skinite list pile (30).
- Ponovno polako vodite njišući štitnik prema dolje.

## Montaža lista pile

- Kod montaže pazite da se smjer rezanja zubaca (smjer strelice na listu pile) podudara sa smjerom strelice na štitniku!

Ako je potrebno, prije montaže očistite sve dijelove koje treba montirati.

- Zakrenite njišući štitnik (10) prema natrag i držite ga u ovom položaju.
- Stavite novi list pile na unutarnju steznu prirubnicu (53).

- Stavite steznu prirubnicu (52) i šesterokutni vijak (51). Pritisnite blokadu vretena (31) dok se ne uglavi i stegnite šesterokutni vijak u smjeru suprotnom od kazaljke na satu.
- Ponovno polako vodite njišući štitnik prema dolje.