# Ettevalmistus tööks

Täpsete lõigete tagamiseks tuleb elektrilise tööriista põhiseadeid intensiivse kasutamise järel kontrollida ja vajaduse korral seada.
Selleks on vaja kogemusi ja vastavaid eritööriistu.

Boschi volitatud klienditeeninduses tehakse need tööd kiiresti ja usaldusväärselt.

##

Pikad ja rasked töödeldavad detailid tuleb vabast otsast toestada.

Sealauda saab saelaua pikenduste (23) abil vasakule ja paremale pikendada.

- Vabastage fikseerimiskruvi (22).
- Tõmmake saelaua pikendus (23) soovitud pikkusele välja.
- Saelaua pikenduse fikseerimiseks pingutage uuesti fikseerimiskruvi (22).

Töödeldava detaili tugede (24) paindlik kinnitussüsteem võimaldab teil kasutada mitmeid pikendus- või laiendusvariante.

- Paigaldage vastavalt vajadusele töödeldava detaili tugi (24) kinnituskohtadele (47) elektrilisel tööriistal või kinnituskohtadele (48) teisel töödeldava detaili toel.

- Ärge kandke elektrilist tööriista mitte kunagi töödeldava detaili tugedest haarates.
  Elektrilise tööriista transportimisel kasutage alati ainult transpordiseadiseid.

##

Horisontaalsete ja/või vertikaalsete kaldenurkade saagimisel peate olenevalt lõikesuunast vasak- või parempoolse reguleeritava tugisiini (26) väljapoole tõmbama või täiesti eemaldama.

Vertikaalne kaldenurk | Horisontaalne kaldenurk |
--- | --- | ---
0°–22,5° (vasakul/paremal) | > 0° | Päästke lahti vasak/parem lukustuskruvi (44). Tõmmake vasakpoolne/parempoolne reguleeritav tugisiin (26) lõpuni väljapoole.
22,5°−47° (vasakul/paremal) | ≤ 48° (vasakui/paremal) | Päästke lahti vasak/parem lukustuskruvi (44). Tõmmake vasakpoolne/parempoolne reguleeritav tugisiin (26) lõpuni väljapoole. Tõstke reguleeritav tugisiin ülespoole maha.

##

Tööohutuse tagamiseks tuleb toorik alati kinnitada.
Ärge töödelge toorikuid, mis on kinnitamiseks liiga väikesed.

- Suruge toorik tugevalt vastu tugirööpaid (26) ja (25).
- Asetage tarnekomplekti kuuluv pitskruvi (41) ühte selleks ette nähtud avadest (42).
- Sobitage pitskruvi keermestatud varras (40) tooriku kõrgusega.
- Pingutage keermestatud varras (40) kõvasti kinni ja fikseerige niiviisi toorik.