# Zamena lista testere (videti sliku D1–D4)

- Pre svih radova na električnom alatu (npr. prilikom održavanja, promene alata itd.) izvadite akumulator. Kod slučajnog aktiviranja prekidača za uključivanje/isključivanje postoji opasnost od povrede.

- Prilikom montaže lista testere nosite zaštitne rukavice. Pri dodirivanju lista testere postoji opasnost od povrede.

Koristite samo listove testere čija je maksimalno dozvoljena brzina veća od broja obrtaja u praznom hodu vašeg električnog alata.

Koristite samo listove testere, koji odgovaraju karakteristikama koje su navedene u ovom uputstvu za rad i prekontrolisani prema EN 847‑1 i odgovarajuće obeleženi.

Upotrebljavajte samo listove testere koje je preporučio proizvođač ovog električnog alata i koji su prikladni za materijal koji želite da obrađujete. Ovo sprečava pregrevanje zubaca testere prilikom testerisanja.

## Demontaža lista testere

- Dovedite električni alat u radni položaj.
- Zakrenite klateću zaštitnu haubu (10) unazad i držite je u ovoj poziciji.
- Okrenite šestougaoni zavrtanj (51) ključem sa unutrašnjim šestougaonim urezom (6 mm) (43) i pritisnite istovremeno blokadu vretena (31), tako da ulegne.
- Držite blokadu vretena (31) pritisnutu i odvrnite šestougaoni zavrtanj (51) u smeru kretanja kazaljki na satu (levi navoj!).
- Skinite zateznu prirubnicu (52).
- Skinite list testere (30).
- Ponovo vratite klateću zaštitnu haubu polako nadole.

## Ugradnja lista testere

- Obratite pažnju pri ugradnji, da pravac presecanja zuba (pravac strelice na listu testere) bude usaglašen sa pravcem strelice na zaštitnoj haubi!

Ukoliko je neophodno, pre ugradnje očistite sve delove koje treba montirati.

- Zakrenite klateću zaštitnu haubu (10) unazad i držite je u ovoj poziciji.
- Stavite novi list testere na unutrašnju zateznu prirubnicu (53).

- Postavite zateznu prirubnicu (52) i šestougaoni zavrtanj (51). Pritiskajte blokadu vretena (31) sve dok ne ulegne i stegnite šestougaoni zavrtanj suprotno od kazaljke na satu.
- Ponovo vratite pomičnu zaštitnu haubu polako na dole.