# Vertikālā zāģēšanas leņķa iestatīšana

Vertikālo zāģēšanas leņķi var iestādīt robežās no 47° (virzienā pa kreisi) līdz 47° (virzienā pa labi).

Lai ātri un precīzi regulētu bieži lietotās vertikālā zāģēšanas leņķa vērtības, leņķa vērtībām 0°, 22,5° un 45° ir paredzētas fiksētas pozīcijas.

- Pirms tam pārliecinieties, ka fiksators (45) ir samontēts skatīt Fiksatora montāža (skat. attēlu A2).

## Vertikālā zāģēšanas leņķa standarta vērtību iestatīšana (skat. attēlu L)

- Līdz galam izvelciet uz āru pārbīdāmo vadotni (26) vai arī to pilnībā izņemiet.
- Atskrūvējiet fiksatoru (45).
- Velciet fiksējošo sviru (46) uz āru un nofiksējiet to brīvgaitas pozīcijā.
  Tad var izmantot pilnu zāģēšanas leņķa vērtību diapazonu (pa labi un pa kreisi).
- Turot darbinstrumenta galvu aiz roktura (7) nolieciet to uz sāniem pa kreisi vai pa labi, līdz zāģēšanas leņķa rādītājs (28) parāda vēlamo standarta vertikālā zāģēšanas leņķa vērtību.
- Pagrieziet fiksējošo sviru (46). Fiksējošai svirai ir jūtami jānofiksējas vēlamā standarta vertikālā zāģēšanas leņķa pozīcijā.
- Atkal cieši pievelciet fiksatoru (45).

## Brīvi izvēlēta vertikālā zāģēšanas leņķa iestatīšana

- Līdz galam izvelciet uz āru pārbīdāmo vadotni (26) vai arī to pilnībā izņemiet.
- Atskrūvējiet fiksatoru (45).
- Velciet fiksējošo sviru (46) uz āru un nofiksējiet to brīvgaitas pozīcijā.
  Tad var izmantot pilnu zāģēšanas leņķa vērtību diapazonu (pa labi un pa kreisi).
- Turot darbinstrumenta galvu aiz roktura (7) nolieciet to sānu virzienā pa kreisi vai pa labi, līdz zāģēšanas leņķa rādītājs (28) parāda vēlamo vertikālā zāģēšanas leņķa vērtību.
- Atkal cieši pievelciet fiksatoru (45).