# Menjava žaginega lista (glejte sliko D1−D4)

- Pred kakršnimi koli deli na električnem orodju (npr. vzdrževanjem, menjavo nastavkov, itd.) akumulatorsko baterijo odstranite iz električnega orodja. Pri nenamernem pritisku stikala za vklop/izklop obstaja nevarnost poškodb.

- Pri namestitvi žaginega lista nosite zaščitne rokavice. Pri dotiku žaginega lista obstaja nevarnost poškodbe.

Uporabljajte samo žagine liste z višjo največjo dovoljeno hitrostjo od števila vrtljajev v prostem teku električnega orodja.

Uporabljajte samo žagine liste, ki ustrezajo podatkom, navedenim v teh navodilih za uporabo, in ki so preizkušeni po EN 847‑1 ter ustrezno označeni.

Uporabljajte samo žagine liste, ki jih je priporočil proizvajalec električnega orodja in ki so primerni za material, ki ga želite obdelati. S tem boste preprečili pregrevanje zob žaginega lista pri žaganju.

## Odstranitev žaginega lista

- Električno orodje namestite v delovni položaj.
- Prestavite nihajni zaščitni pokrov (10) nazaj in ga zadržite v tem položaju.
- Šestrobi vijak (51) vrtite s šestrobim ključem (6 mm) (43) in sočasno pritiskajte na blokado vretena (31), dokler se ne zaskoči.
- Blokado vretena (31) držite pritisnjeno in šestrobi vijak (51) odvijte v desno (levi navoj!).
- Odstranite vpenjalno prirobnico (52).
- Snemite žagin list (30).
- Nato počasi spustite nihajni zaščitni pokrov.

## Namestitev žaginega lista

- Pri namestitvi upoštevajte, da mora biti smer rezanja zob (smer puščice na žaginem listu) usklajena s smerjo puščice na pokrovu!

Po potrebi pred namestitvijo očistite vse dele, ki jih boste namestili.

- Prestavite nihajni zaščitni pokrov (10) nazaj in ga zadržite v tem položaju.
- Nov žagin list namestite na notranjo vpenjalno prirobnico (53).

- Namestite vpenjalno prirobnico (52) in šestrobi vijak (51). Pritiskajte na blokado vretena (31), dokler se ta ne zaskoči, šestorbi vijak pa privijte v nasprotni smeri urnega kazalca.
- Nato počasi spustite nihajni zaščitni pokrov.