# A fűrészlap kicserélése (lásd a D1−D4 ábrát)

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

- A fűrészlap felszereléséhez viseljen védőkesztyűt. A fűrészlap megérintése esetén sérülési veszély áll fenn.

Csak olyan fűrészlapokat használjon, amelyek megengedett sebessége magasabb az elektromos kéziszerszám üresjárati sebességénél.

Csak olyan fűrészlapokat használjon, amelyek megfelelnek az ezen Kezelési Utasításban megadott adatoknak és amelyeket az EN 847‑1 szabványnak megfelelően ellenőriztek és megfelelőnek találtak.

Csak olyan fűrészlapokat használjon, amelyeket ezen elektromos kéziszerszám gyártója javasolt, és amelyek a megmunkálásra kerülő anyaghoz alkalmasak. Ez meggátolja a fűrészelés során a fűrészfogak túlmelegedését.

## A fűrészlap kiszerelése

- Hozza munkahelyzetbe az elektromos kéziszerszámot.
- Forgassa el a (10) elforgatható védőburkolatot hátrafelé és tartsa ebben a helyzetben.
- Forgassa el a (51) belső hatlapos csavart (6 mm) (43) belső hatoldalú csavarkulccsal és nyomja be ezzel egyidejűleg a (31) orsóreteszelést, amíg az bepattan a helyére.
- Tartsa benyomva a (31) orsóreteszelést és csavarja teljesen ki a (51) belső hatlapos kulcsot az óramutató járásával megegyező irányba (balmenet!).
- Vegye le a (52) befogó karimát.
- Vegye ki a (30) fűrészlapot.
- Vezesse ismét lassan lefelé a lengő védőburkolatot.

## A fűrészlap beszerelése

- A fűrészlap beszerelésekor ügyeljen arra, hogy a fogak vágási iránya (a fűrészlapon a nyíl által jelzett irány) megegyezzen a védőburkolaton található nyíl által jelzett iránnyal!

A beszerelés előtt szükség esetén tisztítsa meg valamennyi beszerelésre kerülő alkatrészt.

- Forgassa el a (10) elforgatható védőburkolatot hátrafelé és tartsa ebben a helyzetben.
- Tegye rá az új fűrészlapot a belső (53) befogó karimára.

- Tegye fel a (52) befogó karimát és a (51) belső hatlapos csavart. Nyomja meg a (31) orsóreteszelést, amíg az beugrik a reteszelési helyzetbe és húzza meg a belső hatlapos kulcsot szorosra az óramutató járásával ellenkező irányban.
- Vezesse ismét lassan lefelé a lengő védőburkolatot.