# Saeketta vahetamine (vt jn D1−D4)

- Võtke aku enne kõiki töid elektrilise tööriista juures (ny hooldus, tööriistavahetus jms) elektrilisest tööriistast välja. Sisse-/väljalüliti juhusliku rakendamise korral on vigastumisoht.

- Saeketta paigaldamisel kandke kaitsekindaid. Saeketta puudutamisel on vigastumisoht.

Kasutage ainult saekettaid, mille maksimaalne lubatud kiirus on suurem teie elektrilise tööriista tühikäigu-pöörlemiskiirusest.

Kasutage ainult saekettaid, mis vastavad selles kasutusjuhendis esitatud andmetele ja mis on kontrollitud ning tähistatud vastavalt standardile EN 847-1.

Kasutage ainult selle elektrilise tööriista tootja poolt soovitatud saekettaid, mis sobivad materjalile, mida soovite töödelda. See hoiab ära saehammaste ülekuumenemise saagimisel.

## Saeketta eemaldamine

- Viige elektritööriist tööasendisse.
- Pöörake pendelkettakaitse (10) tahapoole ja hoidke seda selles asendis.
- Keerake sisekuuskantkruvi (51) sisekuuskantvõtmega (6 mm) (43) ja vajutage samal ajal spindlilukustusele (31), kuni see lukustub.
- Hoidke spindlilukustust (31) surutult all ja keerake sisekuuskantkruvi (51) päripäeva välja (vasakkeere!).
- Võtke kinnitusäärik (52) ära.
- Eemaldage saeketas (30).
- Juhtige pendel-kaitsekate aeglaselt uuesti alla.

## Saeketta paigaldamine

- Paigaldamisel veenduge, et hammaste lõikesuund (saekettal oleva noole suund) ühtib kaitsekattel oleva noole suunaga!

Vajaduse korral puhastage enne paigaldamist kõik paigaldatavad detailid.

- Pöörake pendel-kaitsekate (10) taha ja hoidke selles asendis.
- Asetage uus saeketas seesmisele kinnitusäärikule (53).

- Asetage kohale kinnitusäärik (52) ja sisekuuskantkruvi (51). Vajutage spindlilukustusele (31), kuni see fikseerub, ja keerake sisekuuskantkruvi vastupäeva kinni.
- Juhtige pendel-kaitsekate aeglaselt uuesti alla.