# Pjūklo disko keitimas (žr. D1−D4 pav.)

- Prieš pradėdami bet kokius elektrinio įrankio priežiūros darbus (pvz., techninės priežiūros, įrankio keitimo ir kt.), iš elektrinio įrankio išimkite akumuliatorių. Priešingu atveju, netyčia nuspaudus įjungimo-išjungimo jungiklį, iškyla sužalojimo pavojus.

- Montuodami pjūklo diską mūvėkite apsaugines pirštines. Prisilietus prie pjūklo disko iškyla susižalojimo pavojus.

Naudokite tik tokius diskus, kurių maksimalus leistinas greitis yra didesnis už elektrinio prietaiso tuščiosios eigos sūkių skaičių.

Naudokite tik tokius pjūklo diskus, kurie atitinka šioje naudojimo instrukcijoje pateiktus duomenis ir yra patikrinti pagal EN 847‑1 bei atitinkamai paženklinti.

Naudokite tik šio elektrinio įrankio gamintojo rekomenduojamus ir apdorojamai medžiagai tinkamus pjūklo diskus. Taip apsaugosite pjūklo dantis nuo perkaitimo pjaunant.

## Pjūklo disko išėmimas

- Elektrinį įrankį nustatykite į darbinę padėtį.
- Slankųjį apsauginį gaubtą (10) atitraukite atgal ir laikykite jį šioje padėtyje.
- Šešiabriauniu raktu (6 mm) (43) sukite varžtą su vidiniu šešiakampiu (51) ir tuo pačiu spauskite suklio fiksatorių (31), kol jis užsifiksuos.
- Suklio fiksatorių (31) laikykite paspaustą ir išsukite varžtą su vidiniu šešiakampiu (51), sukdami pagal laikrodžio rodyklę (kairinis sriegis!).
- Nuimkite prispaudžiamąją jungę (52).
- Išimkite pjūklo diską (30).
- Slankųjį apsauginį gaubtą atsargiai vėl nuleiskite žemyn.

## Pjūklo disko įdėjimas

- Įdėdami naują pjūklo diską atkreipkite dėmesį, kad pjūklo dantų pjovimo kryptis (rodyklės ant pjūklo disko) sutaptų su rodyklės ant slankiojo apsauginio gaubto kryptimi!

Jei reikia, prieš pradėdami montuoti nuvalykite visas dalis, kurias ketinate montuoti.

- Slankųjį apsauginį gaubtą (10) atitraukite atgal ir laikykite jį šioje padėtyje.
- Uždėkite naują pjūklo diską ant vidinės prispaudžiamosios jungės (53).

- Uždėkite prispaudžiamąją jungę (52) ir varžtą su vidiniu šešiakampiu (51). Spauskite suklio fiksatorių (31), kol jis užsifiksuos, ir užveržkite varžtą su vidiniu šešiakampiu, sukdami prieš laikrodžio rodyklę.
- Slankųjį apsauginį gaubtą atsargiai vėl nuleiskite žemyn.