# Piljenje

##

- Prije piljenja uvijek pritegnite ručicu za fiksiranje (16) i stezni kotačić (45). List pile bi se inače mogao saviti u izratku.

- Kod svih rezova morate najprije osigurati da list pile niti u jednom trenutku ne može dodirnuti graničnu vodilicu, vijčane stege ili ostale dijelove alata. Uklonite eventualno montirane pomoćne graničnike ili ih prilagodite na odgovarajući način.

Zaštitite list pile od udaraca. List pile ne izlažite bočnom pritisku.

Pilite samo izratke koji su dopušteni kod namjenske uporabe.

Ne obrađujte izdužene izratke. Izradak uvijek mora imati ravan rub za nalijeganje na graničnu vodilicu.

Dugački i teški izradci moraju biti podloženi ili poduprti na slobodnom kraju.

Uvjerite se da njišući štitnik propisno radi i da se može slobodno pomicati. Prilikom vođenja kraka alata prema dolje njišući štitnik se mora otvoriti. Prilikom vođenja kraka alata prema gore njišući štitnik se mora ponovno zatvoriti iznad lista pile i blokirati se u najvišem položaju kraka alata.

##

- Nemojte stajati u liniji s listom pile ispred električnog alata, nego uvijek bočno pomaknuti od lista pile. Time je vaše tijelo zaštićeno od mogućeg povratnog udarca.

- Šake, prste i ruke držite dalje rotirajućeg lista pile.
- Ne prelazite rukama ispred kraka alata.

##

- Za rezove pomoću vučne naprave (2) (široki izradci) otpustite vijak za fiksiranje (1) ako je pritegnut.
- Po potrebi namjestite željeni horizontalni i/ili vertikalni kut kosog rezanja.
- Pritisnite izradak prema graničnim vodilicama (25) i (26).
- Stegnite izradak prema dimenzijama.
- Krak alata odmaknite toliko od granične vodilice (25) da se list pile nađe ispred izratka.
- Uključite električni alat.
- Polako vodite krak alata s ručkom (7) prema dolje.
- Sada pritisnite krak alata u smjeru graničnih vodilica (25) i (26) i jednoličnim pomakom pilite izradak.
- Isključite električni alat i pričekajte da se list pile potpuno zaustavi.
- Polako vodite krak alata prema gore.

##

- Za rezove bez vučnog pomaka (mali izradci) otpustite vijak za fiksiranje (1) ako je pritegnut. Gurnite krak alata do graničnika u smjeru granične vodilice (25) i ponovno pritegnite vijak za fiksiranje (1).
- Po potrebi namjestite željeni horizontalni i/ili vertikalni kut kosog rezanja.
- Pritisnite izradak prema graničnim vodilicama (25) i (26).
- Stegnite izradak prema dimenzijama.
- Uključite električni alat.
- Polako vodite krak alata s ručkom (7) prema dolje.
- Prorežite izradak jednoličnim pomakom.
- Isključite električni alat i pričekajte da se list pile potpuno zaustavi.
- Polako vodite krak alata prema gore.