# Provera osnovnih podešavanja i podešavanje

Radi obezbeđivanja preciznih sečenja morate posle intenzivne upotrebe prekontrolisati osnovna podešavanja električnog alata i u datom slučaju podesiti.
Za to Vam je potrebno iskustvo i odgovarajući specijalni alat.

Bosch-servis izvodi ovaj posao brzo i pouzdano.

## Centrirajte pokazivač ugla (horizontalno) (videti sliku U)

- Dovedite električni alat u radni položaj.
- Okrenite sto za testerisanje (12) do ureza (20) za 0°. Poluga (17) mora osetno uleći u urez.

### Provera

Ugaoni pokazivač (58) mora da bude u liniji sa oznakom za 0° na skali (21).

### Podešavanje

- Otpustite zavrtanj (59) pomoću krstastog odvrtača i pokazivač ugla usmerite duž oznake 0°.
- Ponovo stegnite zavrtanj.

## Centriranje pokazivača ugla (vertikalno) (videti sliku V)

- Dovedite električni alat u radni položaj.
- Otpustite stezni točak (45).
- Povucite blokadnu pologu (46) prema spolja i podesite vertikalan ugao iskošenja od 0° pomoću kraka alata.
- Pustite blokadnu polugu (46). Blokadna poluga mora primetno da se uklopi u položaj
- Ponovo zategnite stezni točak (45).

### Provera

Ugaoni pokazivač (28) mora da bude u liniji sa oznakom za 0° na skali (27).

### Podešavanje

- Otpustite zavrtanj (60) pomoću krstastog odvrtača i pokazivač ugla usmerite duž oznake 0°.
- Ponovo stegnite zavrtanj.