# Skifte sagblad (se bilde D1−D4)

- Ta alltid batteriet ut av elektroverktøyet før arbeid på elektroverktøyet (for eksempel vedlikehold, bytte av verktøy, osv.). Det er fare for personskader hvis du trykker på av/på-bryteren ved en feiltagelse.

- Bruk vernehansker ved montering av sagbladet. Berøring av sagbladet medfører fare for skader.

Bruk kun sagblad med en maksimal godkjent hastighet som er høyere enn elektroverktøyets tomgangsturtall.

Bruk kun sagblad som tilsvarer de tekniske dataene som er angitt i denne bruksanvisningen og som er kontrollert jf. EN 847‑1 og tilsvarende markert.

Bruk kun sagblad som anbefales av elektroverktøy-produsenten og som er egnet for det materialet du vil bearbeide. Dette hindrer overoppheting av sagtennene under sagingen.

## Demontering av sagbladet

- Sett elektroverktøyet i arbeidsstilling.
- Sving pendelvernedekselet (10) bakover, og hold det i denne posisjonen.
- Drei unbrakoskruen (51) med unbrakonøkkelen (6 mm) (43), og trykk samtidig på spindellåsen (31) til denne går i lås.
- Fortsett å trykke på spindellåsen (31), og skru ut unbrakoskruen (51) med urviseren (venstregjenger!).
- Ta av spennflensen (52).
- Ta ut sagbladet (30).
- Før pendelvernedekselet langsomt ned igjen.

## Montering av sagbladet

- Ved montering må du passe på at tennenes skjæreretning (pilretning på sagbladet) stemmer overens med pilretningen på vernedekselet!

Om nødvendig må alle deler som skal monteres rengjøres før innbyggingen.

- Sving pendelvernedekselet (10) bakover, og hold pendelvernedekselet i denne posisjonen.
- Sett det nye sagbladet på den indre spennflensen (53).

- Sett på spennflensen (52) og unbrakoskruen (51). Trykk på spindellåsen (31) til den låses, og stram unbrakoskruen mot urviseren.
- Før pendelvernedekselet langsomt ned igjen.