# Zāģa asmens nomaiņa (attēli D1−D4)

- Pirms jebkādu darbu veikšanas pie elektroinstrumenta (piem. apkope, instrumentu maiņa utt.) izņemiet akumulatoru no elektroinstrumenta. Ja nejauši nospiež ieslēdzēju/izslēdzēju, pastāv savainojumu risks.

- Zāģa asmens nomaiņas laikā uzvelciet aizsargcimdus. Pieskaroties zāģa asmeņiem, var gūt savainojumus.

Izmantojiet vienīgi zāģa asmeņus, kuru maksimālais pieļaujamais griešanās ātrums ir lielāks par elektroinstrumenta griešanās ātrumu brīvgaitā.

Izmantojiet tikai zāģa asmeņus, kas atbilst šajā lietošanas pamācībā noteiktajiem parametriem un ir pārbaudīti atbilstoši standarta EN 847‑1 prasībām un attiecīgi marķēti.

Izmantojiet tikai tādus zāģa asmeņus, ko ražotājs ir ieteicis izmantošanai kopā ar šo elektroinstrumentu un kas ir piemēroti materiālam, ko vēlaties apstrādāt. Tas ļaus novērst zāģa asmens zobu pārkaršanu zāģēšanas laikā.

## Zāģa asmens noņemšana

- Pārvietojiet elektroinstrumentu darba stāvoklī.
- Pārvietojiet kustīgo aizsargpārsegu (10) uz mugurpusi un noturiet to šajā stāvoklī.
- Grieziet sešstūra ligzdskrūvi (51) ar sešstūra stieņatslēgu (6 mm) (43) un vienlaikus spiediet darbvārpstas fiksēšanas pogu (31), līdz tā fiksējas.
- Turiet nospiestu darbvārpstas fiksēšanas pogu (31) un ar sešstūra stieņatslēgu izskrūvējiet sešstūra ligzdskrūvi (51), griežot to pulksteņa rādītāju kustības virzienā (kreisā vītne!).
- Noņemiet piespiedējpaplāksni (52).
- Noņemiet zāģa asmeni (30).
- Lēni nolaidiet lejup kustīgo aizsargpārsegu.

## Zāģa asmens iestiprināšana

- Iestiprināšanas laikā sekojiet, lai asmens zobu vērsuma virziens (bultas virziens uz asmens) sakristu ar bultas virzienu uz aizsargpārsega!

Pirms iemontējat zāģa asmeni, varat notīrīt visas montējamās daļas.

- Kustīgo aizsargpārsegu (10) paceliet un turiet šajā stāvoklī.
- Uzlieciet jauno zāģa asmeni uz iekšējā piespiedējatloka (53).

- Uzlieciet piespiedējatloku (52) un ielieciet sešstūra ligzdskrūvi (51). Turiet nospiestu darbvārpstas fiksatoru (31), līdz darbvārpsta fiksējas, un pievelciet sešstūra ligzdskrūvi, griežot to pretēji pulksteņa rādītāju kustības virzienam.
- Lēni nolaidiet kustīgo aizsargpārsegu.