# Ρύθμιση του λέιζερ

Υπόδειξη: Για τη δοκιμή της λειτουργίας λέιζερ πρέπει το ηλεκτρικό εργαλείο να είναι συνδεδεμένο στην τροφοδοσία ρεύματος.

- Κατά τη διάρκεια της ρύθμισης του λέιζερ (π.χ. κατά την κίνηση του βραχίονα του εργαλείου) μην πατήσετε ποτέ τον διακόπτη On/Off. Η ακούσια εκκίνηση του ηλεκτρικού εργαλείου μπορεί να προκαλέσει τραυματισμούς.

- Θέστε το ηλεκτρικό εργαλείο στη θέση εργασίας.
- Γυρίστε το τραπέζι πριονίσματος (12) μέχρι την εγκοπή (20) για 0°. Ο μοχλός (17) πρέπει να ασφαλίσει αισθητά στην εγκοπή.

Για την εξασφάλιση κοπών ακριβείας μετά από εντατική χρήση πρέπει να ελεγχθούν οι ακτίνες λέιζερ και ενδεχομένως να επαναρρυθμιστούν.
Γι’ αυτό χρειάζεστε πείρα και ειδικά εργαλεία.
Ένα κέντρο εξυπηρέτησης πελατών Bosch διεξάγει αυτήν την εργασία γρήγορα και αξιόπιστα.

##

- Σημαδέψτε επάνω στο επεξεργαζόμενο κομμάτι μια ίσια γραμμή κοπής.
- Οδηγήστε τον βραχίονα του εργαλείου με τη χειρολαβή (7) αργά προς τα κάτω.
- Ρυθμίστε το επεξεργαζόμενο κομμάτι έτσι, ώστε τα δόντια του πριονόδισκου να ευθυγραμμιστούν με τη γραμμή κοπής.
- Συγκρατήστε το επεξεργαζόμενο κομμάτι σε αυτήν τη θέση και οδηγήστε τον βραχίονα του εργαλείου σιγά-σιγά προς τα επάνω.
- Σφίξτε καλά το επεξεργαζόμενο κομμάτι.
- Ενεργοποιήστε τις ακτίνες λέιζερ με τον διακόπτη (6), χωρίς να πατήσετε το κλείδωμα ενεργοποίησης (5).

Οι ακτίνες λέιζερ πρέπει να έχουν σε όλο το μήκος δεξιά και αριστερά την ίδια απόσταση από τη σημαδεμένη γραμμή κοπής πάνω στο επεξεργαζόμενο κομμάτι, επίσης και όταν ο βραχίονας του εργαλείου οδηγείται προς τα κάτω.

##

- Λύστε τις δύο βίδες (55) του προστατευτικού καλύμματος λέιζερ (8) με το κλειδί εσωτερικού εξαγώνου/κατσαβίδι για βίδες απλής εγκοπής (43) και αφαιρέστε το προστατευτικό κάλυμμα λέιζερ.

##

- Λύστε τη βίδα στερέωσης (56)(περίπου 1–2 περιστροφές).
  Μην ξεβιδώσετε τη βίδα τελείως.
- Μετατοπίστε το περίβλημα του λέιζερ (57) προς τα δεξιά ή προς τα αριστερά, ώσπου οι ακτίνες λέιζερ να μην αποκλίνουν πλέον στα πλάγια, όταν ο βραχίονας του εργαλείου κινείται προς τα κάτω.
- Κρατήστε το περίβλημα του λέιζερ (57) σ’ αυτήν τη θέση και σφίξτε ξανά τις βίδες στερέωσης (56) σταθερά.
- Στερεώστε ξανά το προστατευτικό κάλυμμα λέιζερ (8).