# Рязане

##

- Винаги затягайте застопоряващата ръкохватка (16) и затегателното колело (45) преди рязане. В противен случай циркулярният диск може да се заклини в разрязвания детайл.

- Винаги, когато разрязвате, предварително трябва да се уверите, че по цялата дължина на среза циркулярният диск няма да допре опорната шина, винтовите скоби или други елементи на електроинструмента. Отстранете евентуално монтирани помощни опори или съответно ги преместете.

Предпазвайте режещия диск от резки натоварвания и удари. Не излагайте режещия диск на странично натоварване.

Разрязвайте само материали, включени в описанието на предназначението на електроинструмента.

Не обработвайте деформирани детайли. Детайлът трябва да има винаги прав ръб, с който да се опира в опорната шина.

Свободните краища на дълги и тежки детайли трябва да бъдат подпирани по подходящ начин.

Уверете се, че шарнирно окаченият предпазен кожух функционира нормално и може да се движи свободно. При спускане на рамото на електроинструмента надолу предпазният кожух трябва да се отваря. При повдигане на рамото на електроинструмента нагоре предпазният кожух трябва отново да се затваря над циркулярния диск и да се застопорява в най-горна позиция.

##

- Не заставайте в една равнина с циркулярния диск пред електроинстру‌мента, а винаги встрани. Така тялото Ви е предпазено от евентуален откат.

- Дръжте пръстите и ръцете си на безопасно разстояние от въртящите се елементи на електроинструмента.
- Не поставяйте ръцете си напряко пред рамото на електроинструмента.

##

- За разрязване с помощта на приспособлението за изтегляне (2) (широки детайли), развийте застопоряващия винт (1), ако е затегнат.
- При нужда установете желания ъгъл на скосяване в хоризонтална и/или вертикална равнина.
- Притискайте разрязвания детайл здраво към опорните шини (25) и (26).
- Застопорете детайла по подходящ за размерите му начин.
- Издърпайте рамото на инструмента на такова разстояние от опорната шина (25), че циркулярният диск да застане непосредствено пред детайла.
- Включете електроинструмента.
- С помощта на ръкохватката (7) спуснете рамото на инструмента бавно надолу.
- След това, като притискате рамото към опорните шини (25) и (26), разрежете детайла с равномерно подаване.
- Изключете електроинструмента и изчакайте циркулярният диск напълно да спре да се върти.
- Повдигнете бавно нагоре рамото на електроинструмента.

##

- За разрязване без преместване (малки детайли) развийте, ако е необходимо, застопоряващия винт (1). Преместете рамото на електроинструмента до упор по посока на опорната шина (25) и отново затегнете винта (1).
- При нужда установете желания ъгъл на скосяване в хоризонтална и/или вертикална равнина.
- Притискайте разрязвания детайл здраво към опорните шини (25) и (26).
- Застопорете детайла по подходящ за размерите му начин.
- Включете електроинструмента.
- С помощта на ръкохватката (7) спуснете рамото на инструмента бавно надолу.
- Разрежете детайла с равномерно подаване.
- Изключете електроинструмента и изчакайте циркулярният диск напълно да спре да се върти.
- Повдигнете бавно нагоре рамото на електроинструмента.